ทานยาคุมแผงแรกแล้วประจำเดือนมาน้อย ผิดปกติไหมคะ (ตอนทานยาอยู่มีเพศสัมพันธ์ไม่ได้ป้องกันหลั่งในประมาณ2ครั้ง) อาจท้องได้ไหมคะ
สวัสดีค่ะ หากทานยาคุมกำเนิดยาได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหลังทานยา ไม่มีท้องเสีย ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ค่ะ ดังนั้น โอกาสในการตั้งครรภ์จึงมีน้อยกว่า 1%ส่วนการที่มีปริมาประจำเดือนมาน้อยนั้น น่าจะเกิดจากผลของฮอร์โมนจากยาคุม ที่ไปทำให้เยื่อบุโพรงมดลูกบางลง จึงมีเลือดประจำเดือนออกน้อย ซึ่งก็ไม่ได้อันตรายอะไร และการที่มีประจำเดือนมา ย่อมแสดงว่าไม่ได้มีการตั้งครรภ์เกิดขึ้น แม้จะมาน้อยก็ตามค่ะสำหรับการทานยาคุมกำเนิดที่ถูกต้อง เมื่อเว้นระยะไป 7 วันแล้ว ควรต้องเริ่มทานยาคุมแผงใหม่ต่อทันที หากไม่ได้เริ่มทานต่อ โดยเว้นไป 8 วันแทน การออกฤทธิ์ในการป้องกันก็จะไม่เป็นไปอย่างต่อเนื่อง ฤทธิ์ในการป้องกันการตั้งครรภ์จะลดลงไปมากได้ ดังนั้น เมื่อเริ่มทานยาคุมแผงใหม่ ก็ควรงดการมีเพศสัมพันธ์ไปก่อน 7 วัน เพื่อให้ยาได้เริ่มออกฤทธิ์ใหม่ให้เต็มที่ก่อนค่ะ